Id-Deċiżjoni tal-Kummissjoni
ta’ l-4 ta’ Marzu 1998
li temenda d-Deċiżjoni 97/467/KE li tħejji listi provviżorji ta’ stabilimenti ta’ pajjizi terzi li minnhom l-Istati Membri jawtorizzaw l-importazzjoni tal-laħam tal-fenek u tal-laħam tas-selvaġġina miżmuma fl-irziezet
(Test b’ rilevanza għaż-ŻEE)
(98/219/KE)
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidraw id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tħejjija, ta’ perjodu temporanju, listi provviżorji ta’ stabilimenti f'pajjizi terzi li minnhom l-Istati Membri huma awtorizzati biex jimportaw ċerti prodotti li ġejjin mill-annimali, prodotti mis-sajd u molluski bi-valvoli ħajjin [1], kif emendata bid-Deċiżjoni tal-Kunsill 97/34//KE [2], u b’ mod partikolari l-Artikolu 2(4) tagħha,
Billi listi provviżorji ta’ stabilimenti li jipproduċu l-laħam tal-fenek u laħam tas-selvaġġina mrobbija fl-irziezet tħejjew bid-Deċiżjoni tal-Kummissjoni 97/467/KE [3] kif l-aħħar emendata bid- Deċiżjoni tal-Kummissjoni 98/103/KE [4];
Billi New Zealand u l-Kroazja bagħtu lista ta’ stabilimenti li jipproduċu l-laħam tal-fenek u laħam tas-selvaġġina mrobbija fl-irziezet u li għalihom l-awtoritajiet responsabli jiċċertifikaw li l-istabilimenti huma skond ir-regoli tal-Komunità;
Billi l-listi provviżorji ta’ l-istabbilimenti li jipproduċu l-laħam tal-fenek u laħam tas-selvaġġina mrobbija fl-irziezet jistgħu għalhekk jitħejjew għal New Zealand u l-Kroazja;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Anness li jinsab ma’ din id-Deċiżjoni huwa miżjud ma’ l-Anness tad-Deċiżjoni 97/467/KE.
Artikolu 2
Din id-Deċiżjoni għandha tapplika mill-20 ta’ Frar 1998.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fl-4 ta’ Marzu 1998.